Аляксандр Яўгенавіч Гаўрушка

Аляксандр Гаўрушка (нар. , , ГДР) — беларускі футбаліст, нападнік.

 Клубная кар’ера 
Пачаў кар’еру ў магілёўскім «Дняпры». Стаў асноўным нападнікам каманды, у сезоне 2008 стаў найлепшым бамбардзірам каманды і адным з найлепшых у чэмпіянаце (14 галоў). Пасля гэтага сезона перайшоў у мінскае «Дынама».

Спачатку трывала гуляў за дынамаўцаў, але потым страціў месца ў аснове і быў аддадзены ў арэнду ў наваполацкі «Нафтан». Пасля сезона 2010 быў выкуплены наваполацкім клубам, і ў сезоне 2011 быў асноўным нападнікам «Нафтана». 19 ліпеня 2012 года аформіў дубль у матчы Лігі Еўропы супраць сербскай «Црвены Звезды».

У студзені 2013 года перайшоў у «Белшыну». У «Белшыне» звычайна выхадзіў на замену, часам з’яўляўся ў стартавым складзе. У перадапошнім туры 23 лістапада 2013 года аформіў хет-трык у браму «Дняпра».

У студзені 2014 года вярнуўся ў магілёўскі клуб і замацаваўся на пазіцыі асноўнага нападніка. У снежні 2014 года пакінуў «Дняпро».

У лютым 2015 года пасля прагляду стаў іграком «Слуцка». Амаль увесь сезон 2015 быў вымушаны прапусціць з-за траўмы. У студзені 2016 года кантракт са «Слуцкам» па ўзаемнай згодзе быў разарваны.

У лютым 2016 года зноў стаў іграком «Дняпра», якому дапамог вярнуцца ў Вышэйшую лігу. Па заканчэнні сезона 2016 пакінуў каманду. У лютым 2017 года трэніраваўся з магілёўскім «Тарпеда», але пазней далучыўся да «Оршы». Пачынаў сезон 2017 у якасці асноўнага нападніка аршанцаў, але ў ліпені 2017 года стала вядома аб тым, што Гаўрушка пакінуў каманду.

 Міжнародная кар’ера 
Гуляў за моладзевую зборную Беларусі.

 Дасягненні 
   Срэбраны прызёр чэмпіянату Беларусі: 2009
  Уладальнік Кубка Беларусі: 2012

 Статыстыка выступленняў 
СезонДывізіёнКлубКраінаМатчыГалы2004  Д1  Дняпро    5  02005  Д1  Дняпро    2  02006  Д1  Дняпро    22  82007  Д1  Дняпро    25  62008  Д1  Дняпро    30  142009  Д1  Дынама    26  82010 (1)  Д1  Дынама    10  12010 (2)  Д1  Нафтан    14  52011  Д1  Нафтан    32  62012  Д1  Нафтан    21  12013  Д1  Белшына    29  52014  Д1  Дняпро    31  62015  Д1  Слуцк    2  02016  Д2  Дняпро    21  22017 (1)  Д2  Орша    8  2

 Крыніцы 

Катэгорыя:Футбалісты Беларусі
Катэгорыя:Ігракі ФК Дняпро Магілёў
Катэгорыя:Ігракі ФК Дынама Мінск
Катэгорыя:Ігракі ФК Нафтан
Катэгорыя:Ігракі ФК Белшына
Катэгорыя:Ігракі ФК Слуцк
Катэгорыя:Ігракі ФК Орша